stanford-oval/wikipedia huggingface dataset:
โบริส ชาปอชนีคอฟ

| โบริส ชาปอชนีคอฟ |
| --- | --- |
โบริส ชาปอชนีคอฟ
ชื่อเกิด: โบริส มิคาอิลโลวิช ชาปอชนีคอฟ
เกิด: 2 ตุลาคม ค.ศ. 1882(1882-10-02) Zlatoust Ufa Governorate จักรวรรดิรัสเซีย
เสียชีวิต: 26 มีนาคม ค.ศ. 1945(1945-03-26) (62 ปี) มอสโก สหภาพโซเวียต
สุสาน: Kremlin Wall Necropolis
รับใช้:  รัสเซีย (1901–1917)  สหภาพโซเวียต (1917–1945)
ประจำการ: 1901–1945
ชั้นยศ: พันเอก (กองทัพจักรวรรดิรัสเซีย) จอมพลแห่งสหภาพโซเวียต (กองทัพแดง)
บังคับบัญชา: มณฑลทหารเลนินกราด มณฑลทหารมอสโก ประธานคณะเสนาธิการทหาร มณฑลทหารวอลกา
การยุทธ์: สงครามโลกครั้งที่หนึ่ง สงครามกลางเมืองรัสเซีย สงครามโลกครั้งที่สอง
งานอื่น: Mozg Armii (The Brain of the Army), 1929
โบริส มิคาอิลโลวิช ชาปอชนีคอฟ (รัสเซีย: Бори́с Миха́йлович Ша́пошников) เป็นผู้บัญชาการทหารโซเวียต, ประธานคณะเสนาธิการทหารกองทัพแดง และจอมพลแห่งสหภาพโซเวียต
ชาปอชนีคอฟเกิดที่เมือง Zlatoust ใกล้เมืองเชเลียบินสค์ ใน Urals เขาเป็นชาวคอสแซคสาย Orenburg โดยกำเนิด ชาปอชนีคอฟเข้าร่วมกองทัพจักรวรรดิรัสเซีย ในปี 1901 และสำเร็จการศึกษาที่โรงเรียนเสนาธิการทหารนีโคลัส ในปี 1910 เขาได้รับการเลื่อนยศเป็นพันเอกระหว่างประจำการที่ Caucasus Grenadiers division ในเดือนกันยายน 1917 ระหว่างสงครามโลกครั้งที่หนึ่ง ซึ่งเป็นการเลื่อนยศเป็นเจ้าหน้าที่เป็นกรณีพิเศษ เขาสนับสนุนการปฏิวัติรัสเซีย และในเดือนพฤษภาคม 1918 ชาปอชนีคอฟเข้าร่วมกองทัพแดง
เครื่องอิสริยากรณ์

เครื่องราชอิสริยากรณ์เซนต์อันนา, ชั้นที่ 4 (26 ตุลาคม 1914), ชั้นที่ 3 พร้อมดาบ และ Bow (1915), ชั้นที่ 2 พร้อมดาบ (1 พฤศจิกายน 1916)
เครื่องราชอิสริยากรณ์เซนต์วลาดีมีร์, ชั้นที่ 4 พร้อมดาบ และ Bow (2 พฤศจิกายน 1914)
Order of Saint Stanislaus, ชั้นที่ 3 พร้อมดาบ และ Bow (22 กรกฎาคม 1916)
เครื่องอิสริยาภรณ์เลนิน 3 ครั้ง (31 ธันวาคม 1939, 3 ตุลาคม 1942, 21 กุมภาพันธ์ 1945)
เครื่องอิสริยาภรณ์ธงแดง, 2 ครั้ง (14 ตุลาคม 1921, 3 พฤศจิกายน 1944)
เครื่องอิสริยาภรณ์ซูโวรอฟ, ชั้นที่ 1 (22 กุมภาพันธ์ 1944)
เครื่องอิสริยาภรณ์ดาวแดง, 2 ครั้ง (15 มกราคม 1934, 22 กุมภาพันธ์ 1938)
เหรียญที่ระลึก "ครบรอบ 20 ปีการทำงานและรับใช้กองทัพแดง" (22 กุมภาพันธ์ 1938)
เหรียญ "สำหรับการป้องกันที่มอสโก" (1 พฤษภาคม 1944)
พศุฑย์ พงศ์พศุตม์

| พศุฑย์ พงศ์พศุตม์ |
| --- | --- |
เกิด: 11 พฤศจิกายน พ.ศ. 2536 (31 ปี) พศุฑย์ พงศ์พศุตม์ กรุงเทพมหานคร ประเทศไทย 
ส่วนสูง: 180 เซนติเมตร
อาชีพ: นักแสดง
ปีที่แสดง: พ.ศ. 2558 - ปัจจุบัน
ผลงานเด่น: เรือตรีอาวุธ - ราชนาวีที่รัก (2560)   สุด - รักนี้บุญรักษา (2562)  หมอธันวาคม - มธุรสโลกันตร์ (2562)  ชญานน - เลดี้บานฉ่ำ (2563)   เชน - เวลากามเทพ (2565)   ป๊อด - เจ้าสาวยืนหนึ่ง (2565)   ชัชชัย - ตำย่าบอก (2566)
สังกัด: ช่อง 7 HD (2558-2562) เดอะ วัน เอ็นเตอร์ไพรส์ (2562-ปัจจุบัน)
พศุฑย์ พงศ์พศุตม์ ชื่อเล่น ณัฐ (เกิดวันที่ 11 พฤศจิกายน พ.ศ. 2536) นักแสดงชาวไทย สังกัดเดอะ วัน เอ็นเตอร์ไพรส์
ประวัติ

พศุฑย์ พงศ์พศุตม์ ชื่อเล่น ณัฐ  (เกิดวันที่ 11 พฤศจิกายน พ.ศ. 2536)จบการศึกษาระดับปริญญาตรีจากคณะเศรษฐศาสตร์ มหาวิทยาลัยธรรมศาสตร์ ท่าพระจันทร์
ประวัติ > การทำงาน

เริ่มเข้าสู่วงการบันเทิงเขาเคยไปเป็นนักกีฬาเตะบอลเยาวชนที่อังกฤษ ของทีม แมนเชสเตอร์ซิตี รุ่น 16 ปี เมื่อปี 2008 ต่อมาเริ่มเข้าวงการบันเทิง และมีผลงานละครเรื่อง คู่หู และ ราชนาวีที่รัก (ละครชุด ภารกิจรัก) ออกอากาศทางสถานีช่อง 7 เอชดีปัจจุบันเขามีผลงานละครและรับงานละครเรื่อยมา
ละครสั้น

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
(2561) ฟ้ามีตา ตอน หมาล่าเนื้อ (ออกอากาศเมื่อวันที่ 22 กันยายน พ.ศ. 2561)
แหล่งข้อมูลอื่น

พศุฑย์ พงศ์พศุตม์ ที่อินสตาแกรม
ภูมิรัฐศาสตร์

ภูมิรัฐศาสตร์ (อังกฤษ: geopolitics) คือ การศึกษาเกี่ยวกับผลกระทบทางภูมิศาสตร์ (มนุษย์และกายภาพ) ที่มีต่อการเมืองและความสัมพันธ์ระหว่างประเทศ แม้ว่าภูมิรัฐศาสตร์มีความเกี่ยวข้องกับกลุ่มประเทศและความสัมพันธ์ที่เกิดขึ้น แต่ก็อาจมุ่งเน้นถึงสถานะอื่น ๆ ของรัฐอีกสองชนิด คือ รัฐอิสระโดยพฤตินัยซึ่งได้รับการรับรองอย่างไม่สมบูรณ์ และความสัมพันธ์ระหว่างการแบ่งเขตภูมิศาสตร์ระดับชาติ เช่น รัฐรวมอันเกิดจากการใช้ระบอบสหพันธรัฐ สมาพันธรัฐ หรือกึ่งสหพันธรัฐ
ในระดับของความสัมพันธ์ระหว่างประเทศ ภูมิรัฐศาสตร์เป็นวิธีการในการศึกษานโยบายต่างประเทศเพื่อทำความเข้าใจ อธิบาย และคาดการณ์พฤติกรรมการเมืองระหว่างประเทศจากตัวแปรทางภูมิศาสตร์ ซึ่งรวมถึงภูมิภาคศึกษา ภูมิอากาศ ภูมิประเทศ ประชากรศาสตร์ ทรัพยากรธรรมชาติ และวิทยาศาสตร์ประยุกต์ของการประเมินในระดับภูมิภาค
ภูมิรัฐศาสตร์มุ่งเน้นถึงอำนาจการเมืองในพื้นที่ทางภูมิศาสตร์ โดยเฉพาะอาณาเขตทางน้ำและทางบกภายใต้ความสัมพันธ์กับประวัติศาสตร์การทูต ในทางวิชาการภูมิรัฐศาสตร์ทำหน้าที่ในการวิเคราะห์ประวัติศาสตร์และสังคมศาสตร์โดยอ้างถึงภูมิศาสตร์ภายใต้ความสัมพันธ์ทางการเมือง มีกลุ่มต่าง ๆ ที่หลากหลายนอกเหนือจากทางวิชาการที่แสดงถึงการคาดการณ์ทางภูมิรัฐศาสตร์ รวมถึงกลุ่มไม่แสวงหาผลกำไรและสถาบันเอกชนที่แสวงหาผลกำไร (เช่น นายหน้าซื้อขายหลักทรัพย์ และบริษัทที่ปรึกษา) หัวข้อของภูมิรัฐศาสตร์ประกอบด้วยความสัมพันธ์ระหว่างผลประโยชน์ของตัวกระทำการทางการเมืองระหว่างประเทศและผลประโยชน์ที่มุ่งเน้นถึงเนื้อที่ พื้นที่ หรือองค์ประกอบทางภูมิศาสตร์อันเกี่ยวข้องกับการสร้างระบบภูมิรัฐศาสตร์ "ภูมิรัฐศาสตร์เชิงวิพากษ์" โจมตีทฤษฎีคลาสสิกทางภูมิรัฐศาสตร์โดยสะท้อนบทบาททางการเมืองหรือแนวคิดเพื่อมหาอำนาจในช่วงยุคและหลังยุคของจักรวรรดินิยม
คริสโตเฟอร์ ก็อกวิลต์ (Christopher Gogwilt) และนักวิจัยอื่น ๆ ได้ใช้คำว่าภูมิรัฐศาสตร์เพื่ออธิบายภาพกว้าง ๆ ของแนวคิด โดยทั่วไปหมายถึง "คำพ้องของความสัมพันธ์ทางการเมืองระหว่างประเทศ" โดยเฉพาะ "เพื่อบ่งบอกถึงโครงสร้างระดับโลกของความสัมพันธ์ดังกล่าว" ซึ่งสร้างขึ้นใน "ช่วงต้นศตวรรษที่ 20 สำหรับวิทยาศาสตร์เทียมของภูมิศาสตร์การเมือง" และทฤษฎีทางวิทยาศาสตร์เทียมอื่น ๆ ของนิยัตินิยมทางประวัติศาสตร์และภูมิศาสตร์
การแข่งขันด้านทรัพยากรน้ำมันและแก๊สระหว่างประเทศเป็นหนึ่งในจุดสนใจหลักของวรรณกรรมทางภูมิรัฐศาสตร์ในช่วงหลังสงครามโลกเป็นต้นไป ตั้งแต่ ค.ศ. 2010 เกิดแขนงใหม่ทางภูมิรัฐศาสตร์ขึ้นโดยมุ่งเน้นถึงความสัมพันธ์ทางอำนาจระหว่างประเทศที่เกี่ยวข้องกับพลังงานทดแทน
ดูเพิ่ม

สถานีย่อยการเมือง
สถานีย่อยภูมิศาสตร์
แก๊สธรรมชาติและหมวดหมู่:ท่อส่งแก๊สธรรมชาติ
เขตอิทธิพล
ทวีปยูเรเชีย
เทวาธิปไตย
ปืน เชื้อโรค และเหล็กกล้า
เลเบินส์เราม์
บรรณานุกรม

Amineh, Parvizi M.; Houweling, Henk. Central Eurasia in Global Politics. London: Brill Academic Publishing. Introduction; Chapter 11.
Ankerl, Guy (2000). Global communication without universal civilization. INU societal research. Vol. 1. Geneva: INU Press. ISBN 2-88155-004-5.
Devetak, Richard; Burke, Anthony; George, Jim, บ.ก. (2011). An Introduction to International Relations. Cambridge: Cambridge University Press. ISBN 978-1-107-60000-3.
Diamond, Jared (1997). Guns, Germs, and Steel.
Kovacevic, Filip (2014). Teoreti?ari klasi?ne geopolitike: ciklus predavanja. Podgorica: Centar za gradjansko obrazovanje. ISBN 978-86-85591-43-3.
Munoz, J. Mark (2013). Handbook on the Geopolitics of Business. Edward Elgar Publishing : UK. ISBN 9780857939746
O'Loughlin, John; Heske, Henning (1991).  Kliot, N; Waterman, S (บ.ก.). From War to a Discipline for Peace. The Political Geography of Conflict and Peace. London: Belhaven Press.
Spang, Christian W. (2006).  Spang, C. W.; Wippich, R.H. (บ.ก.). Karl Hausofer Re-examined: Geopolitics As a Factor within Japanese-German Rapprochement in the Inter-War Years?. Japanese-German Relations, 1895–1945: War, Diplomacy and Public Opinion. London. pp. 139–157.
Spang, Christian W. (2013).  Karl Haushofer und Japan. Die Rezeption seiner geopolitischen Theorien in der deutschen und japanischen Politik. Munich: Iudicium. ISBN 978-3-86205-040-6.
Venier, Pascal (2010), "Main Theoretical Currents in Geopolitical Thought in the Twentieth Century", L'Espace Politique, vol. 12, no 3, 2010.
แหล่งข้อมูลอื่น

Geopolitical Realism เก็บถาวร 2018-10-12 ที่ เวย์แบ็กแมชชีน บทความสัจนิยมทางภูมิรัฐศาสตร์
Geopolitical International Council over Middle East – International Affairs Council over Middle East เก็บถาวร 2018-08-09 ที่ เวย์แบ็กแมชชีน
(ฝรั่งเศส) The Eyes of the World is a French geopolitical website, based on the legacy of the French geopolitcal School, focused on the analysis of the most important world news.
"Geopolitics of India and Greater India" (1943) by S. Srikanta Sastri
Global Consulting Services – Geopolitical Information Service AG, founded by H.S.H Prince Michael of Liechtenstein. All content is written by leading global experts in their respective fields.
การบุกครองยูโกสลาเวีย

การบุกครองยูโกสลาเวีย เป็นที่รู้จักในชื่อ สงครามเดือนเมษายน หรือ ปฏิบัติการ 25 เริ่มขึ่นเมื่อเยอรมนีร่วมกับฝ่ายอักษะเปิดฉากโจมตีราชอาณาจักรยูโกสลาเวียในวันที่ 6 เมษายน 1941 ในช่วงสงครามโลกครั้งที่สอง หลังเกิดรัฐประหารยูโกสลาเวียเมื่อหลายวันก่อนหน้า
ยูโกสลาเวียดำรงความเป็นกลางในสงครามโลกครั้งที่ 2 มาได้เกือบ 2 ปี แต่เมื่อเดือนมีนาคมปี 1941 เจ้าชาย Paul ถูกบีบบังคับให้เซ็นสัญญาเป็นพันธมิตรกับฝ่ายอักษะ ทำให้เกิดการโค่นล้มอำนาจของพระองค์เพื่อปฏิเสธการเป็นพันธมิตรกับอักษะในเบลเกรด และ องค์มกุฏราชกุมารได้ถูกยกขึ้นมาเป็นสมเด็จพระเจ้าปีเตอร์ที่ 2 ปกครองยูโกสลาเวียแทน ฝ่ายอักษะจึงเข้าโจมตียูโกสลาเวียและแยกดินแดนยูโกสลาเวียเป็นส่วน ๆ แบ่งสรรกันในหมู่ฝ่ายอักษะ (อิตาลี เยอรมนี บัลแกเรีย ฮังการี โรมาเนีย แอลเบเนีย) แต่ที่สำคัญคือยกกลุ่มอูสตาเชให้ขึ้นมาเป็นรัฐบาลปกครองรัฐเอกราชโครเอเชีย (Independent State of Croatia)
เบื้องหลัง

ในช่วงตุลาคม ค.ศ. 1940 ราชอาณาจักรอิตาลีได้โจมตีราชอาณาจักรกรีซ ก่อนจะถอยกลับเข้าไปในราชอาณาจักรแอลเบเนีย ผู้นำแห่งเยอรมันอดอล์ฟ ฮิตเลอร์ ได้ตัดสินใจที่จะส่งกำลังเพื่อเข้าไปช่วยพันธมิตรของเขา ผู้นำอิตาลีเบนิโต มุสโสลินี ฮิตเลอร์ไม่เพียงต้องการกอบกู้ศักดิ์ศรีของฝ่ายอักษะหลังความพ่ายแพ้ในยุทธการที่บริเตนเท่านั้น แต่ต้องการหยุดการทิ้งระเบิดของอังกฤษในบ่อน้ำมันที่โรมาเนียและครอบครองบ่อน้ำมันนั้นด้วย
ใน ค.ศ. 1940 ถึงช่วงต้น ค.ศ. 1941 ราชอาณาจักรฮังการี, ราชอาณาจักรโรมาเนีย และราชอาณาจักรบัลแกเรียได้ทำการเข้าร่วมกติกาสัญญาไตรภาคีของฝ่ายอักษะและฮิตเลอร์ก็ได้ทำการกดดันให้ยูโกสลาเวียเข้าร่วม หลังจากนั้นผู้แทนของเจ้าชายพอลได้ประกาศว่าจะนำยูโกสลาเวียเข้าร่วมกับฝ่ายอักษะในวันที่ 25 มีนาคม ค.ศ.1941 ซึ่งทำให้นายทหารชาวเซิร์บรวมถึงประชาชนบางส่วนไม่พอใจโดยเฉพาะชาวเซิร์บ เช่น ฝ่ายประชาธิปไตยและคอมมิวนิสต์ นายทหารชาวเซิร์บได้ทำการรัฐประหารในวันที่ 27 มีนาคม ค.ศ. 1941 และทำการปลดออกจากตำแหน่งขณะกำลังเข้าใกล้ช่วงเฉลิมพระชนม์ของกษัตริย์ปีเตอร์ที่สองในอีกหนึ่งเดือนข้างหน้า
อ่านเพิ่ม

Burgwyn, H. James. (2005). Empire on the Adriatic: Mussolini's Conquest of Yugoslavia 1941–1943. Enigma.
Williams, Heather (2003). Parachutes, Patriots and Partisans: The Special Operations Executive and Yugoslavia, 1941–1945. C. Hurst & Co. ISBN 1-85065-592-8.
ฮิปปาร์โคส

นักดาราศาสตร์ นักภูมิศาสตร์ และนักคณิตศาสตร์ชาวกรีในศตวรรษที่ 2 ก่อนคริสต์ศักราช
| ฮิปปาร์โคส |
| --- | --- |
ภาพสลักในคริสต์ศตวรรษที่ 19 ที่อิงจากเขี้ยวหนุมานสลักในชุดสะสมPoniatowski gem
เกิด: ประมาณ 190 ปีก่อน ค.ศ. ไนเซีย อาณาจักรบิธีเนีย (ปัจจุบันอยู่ที่อิซนิก บูร์ซา ประเทศตุรกี)
เสียชีวิต: ประมาณ 120 ปีก่อน ค.ศ. (ประมาณ 70 ปี) โรดส์ สาธารณรัฐโรมัน (ปัจจุบันคือประเทศกรีซ)
อาชีพ: นักดาราศาสตร์ นักคณิตศาสตร์ นักภูมิศาสตร์
ฮิปปาร์โคส (กรีก: Ἵππαρχος, Hipparkhos; ประมาณ 190 –  120 ปีก่อน ค.ศ.) เป็นนักดาราศาสตร์ นักภูมิศาสตร์ และนักคณิตศาสตร์ชาวกรีก ถือเป็นผู้ก่อตั้งศาสตร์ด้านตรีโกณมิติ แต่มีชื่อเสียงสุดในด้านการค้นพบการเคลื่อนถอยของวิษุวัตโดยบังเอิญ ฮิปปาร์โคาเกิดที่ไนเซีย บิธีเนีย และน่าจะเสียชีวิตบนเกาะโรดส์ ประทเศกรีซ เขาทำงานเป็นนักดาราศาสตร์ใน 162 ถึง 127 ปีก่อน ค.ศ.
ฮิปปาร์โคสถือเป็นผู้สังเกตการณ์ดาราศาสตร์โบราณที่ยิ่งใหญ่ที่สุด และบางส่วนยกให้เป็นนักดาราศาสตร์ที่ดีที่สุดในสมัยโบราณ เขาเป็นคนแรกที่สร้างแบบจำลองการเคลื่อนที่ของดวงอาทิตย์และดวงจันทร์อันสามารถระบุตัวเลขได้แม่นยำที่ยังคงเหลือรอด จากแบบจำลองนี้จึงเป็นที่มาของการสังเกตและการใช้เทคนิคทางคณิตศาสตร์ช่วยในการสังเกตมาหลายศตวรรษของชาวบาบิโลเนีย และโดยเมทอนแห่งเอเธนส์ (ศตวรรษที่ 5 ก่อน ค.ศ.), Timocharis, Aristyllus, อริสทาร์คัสแห่งซามอส และ Eratosthenes และคนอื่น
ฮิปปาร์โคสได้พัฒนาวิชาตรีโกณมิติ สร้างตารางตรีโกณ และแก้ปัญหาตรีโกณมิติของทรงกลมได้หลายประการ จากทฤษฎีเกี่ยวกับดวงอาทิตย์ ดวงจันทร์ และตรีโกณมิติของเขา อาจจะนับได้ว่าเขาเป็นคนแรกที่ได้พัฒนากระบวนวิธีอันน่าเชื่อถือที่ใช้ในการทำนายสุริยคราส
ผลงานอื่น ๆ ที่มีชื่อเสียงได้แก่การค้นพบและการวัดการหมุนควงของโลก การรวบรวมสารบัญแฟ้มดาวฤกษ์ฉบับแรกในโลกตะวันตก และอาจประดิษฐ์แอสโตรแลบ เช่นเดียวกันกับทรงกลมฟ้าจำลอง (armillary sphere) ที่ใช้ในการสร้างสารบัญแฟ้มดาวฤกษ์ บางครั้งมีผู้เรียกเขาเป็น "บิดาแห่งดาราศาสตร์" ซึ่งเป็นตำแหน่งที่Jean Baptiste Joseph Delambreมอบให้ใน ค.ศ. 1817
สิ่งสืบทอด

ฮิปปาร์โคสอาจปรากฏอยู่ตรงข้ามทอเลมีในภาพวาดThe School of Athensของราฟาเอล แม้ว่าบุคคลในภาพมักระบุเป็นโซโรอัสเตอร์
ดาวเทียมฮิปปาร์โคสที่องค์การอวกาศยุโรปส่งขึ้นสู่อวกาศได้รับการตั้งชื่อตามชื่อเขา
แหล่งข้อมูลอื่น

David Ulansey about Hipparchus's understanding of the precession
A brief view by Carmen Rush on Hipparchus' stellar catalog
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 2  3  4  5  6  7  8  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิตาลี  อิสราเอล  สหรัฐ  สวีเดน  ออสเตรเลีย  กรีซ  เนเธอร์แลนด์  โปแลนด์ 2  นครรัฐวาติกัน 
วิชาการ:  CiNii  MathSciNet  zbMATH 
ประชาชน:  Deutsche Biographie  Trove 
อื่น ๆ:  IdRef 
ดาวเทียมฮิปปาร์โคสใน Large Solar Simulator, ESTEC, กุมภาพันธ์ ค.ศ. 1988
เอริช ฮาร์ทมัน

| เอริช ฮาร์ทมัน |
| --- | --- |
ล็อยท์นันท์ เอริช ฮาร์ทมัน ในขณะนั้น ประมาณ ค.ศ. 1944
ชื่อเล่น: บูบี ("เดอะคิด") ปีศาจดำ
เกิด: 19 เมษายน ค.ศ. 1922(1922-04-19) ไวซัค เวือร์ทเทิมแบร์ค สาธารณรัฐไวมาร์
เสียชีวิต: 20 กันยายน ค.ศ. 1993(1993-09-20) (71 ปี) ไวล์อิมเชินบูค ประเทศเยอรมนี
สุสาน: สุสานใหม่ในไวล์อิมเชินบูค
รับใช้:  ไรช์เยอรมัน (ค.ศ. 1940–1945)  เยอรมนีตะวันตก (ค.ศ. 1956–1970)
แผนก/สังกัด:  ลุฟท์วัฟเฟอ (แวร์มัคท์)  กองทัพอากาศเยอรมัน (บุนเดิสแวร์)
ประจำการ: ค.ศ. 1940–1945 ค.ศ. 1956–1970
ชั้นยศ: มายอร์ (แวร์มัคท์) โอเบิสท์ (บุนเดิสแวร์)
หน่วย: ย็อทเก 52, ย็อทเก 53 และย็อทเก 71
บังคับบัญชา: อี./ย็อทเก 52 และย็อทเก 71
การยุทธ์: ดูยุทธการ สงครามโลกครั้งที่สอง แนวรบด้านตะวันออก  การป้องกันแผ่นดินไรช์ 
บำเหน็จ: กางเขนอัศวินแห่งกางเขนเหล็กประดับด้วยใบโอ๊กและดาบประดับเพชร
คู่สมรส: อัวร์ซูลา เพ็ทช์
งานอื่น: ครูการบินพลเรือน
เอริช อัลเฟรท ฮาร์ทมัน (เยอรมัน: Erich​ Alfred Hartmann; 19 เมษายน ค.ศ. 1922 – 20 กันยายน ค.ศ. 1993) เป็นนักบินรบชาวเยอรมันในช่วงสงครามโลกครั้งที่สอง และเป็นเสืออากาศที่ประสบความสำเร็จมากที่สุดในประวัติศาสตร์ของการสงครามทางอากาศ เขาบินสู่ปฏิบัติภารกิจต่อสู้ 1,404 ครั้ง และเข้าร่วมการต่อสู้ทางอากาศในโอกาสแยก 825 ครั้ง เขาได้รับเครดิตในการยิงอากาศยานฝ่ายสัมพันธมิตร 352 ลำ ประกอบด้วยโซเวียต 350 ลำ และอเมริกันสองลำ—ขณะเป็นทหารร่วมกับลุฟท์วัฟเฟอ ในช่วงที่เขารับราชการ ฮาร์ทมันได้บังคับให้คู่ต่อสู้ต้องลงสู่พื้นดินอย่างกระทันหัน 16 ครั้ง เนื่องจากความเสียหายที่ได้รับจากส่วนต่าง ๆ ของเครื่องบินข้าศึกที่เขาเพิ่งยิงหรือกลไกล้มเหลว
ฮาร์ทมันเป็นนักบินเครื่องร่อนก่อนสงคราม ซึ่งได้เข้าร่วมลุฟท์วัฟเฟอในปี ค.ศ. 1940 และสำเร็จการฝึกอบรมนักบินรบในปี ค.ศ. 1942 เขาถูกส่งไปยังกองบินทหารผ่านศึกยาคท์เกอชวาเดอร์ 52 (ย็อทเก 52) ทางแนวรบด้านตะวันออก และโชคดีที่อยู่ภายใต้การดูแลของเหล่านักบินรบที่มีประสบการณ์มากที่สุดของกองทัพ ภายใต้การแนะนำของพวกเขา ฮาร์ทมันได้พัฒนายุทธวิธีของเขาอย่างต่อเนื่อง
เมื่อวันที่ 29 ตุลาคม ค.ศ. 1943 เขาได้รับบำเหน็จกางเขนอัศวินแห่งกางเขนเหล็กสำหรับการทำลายอากาศยานข้าศึก 148 ลำ และกางเขนอัศวินแห่งกางเขนเหล็กประดับใบโอ๊กสำหรับการทำลายอากาศยานข้าศึก 202 ลำในวันที่ 2 มีนาคม ค.ศ. 1944 ตามด้วยกางเขนอัศวินแห่งกางเขนเหล็กประดับใบโอ๊กและดาบในสี่เดือนต่อมาสำหรับอากาศยานข้าศึก 268 ลำที่ถูกยิงร่วง และในท้ายที่สุด ฮาร์ทมันได้รับ[[กางเขนอัศวินแห่งกางเขนอัศวินติดใบโอ๊กคาดดาบประดับเพชรเมื่อวันที่ 25 สิงหาคม ค.ศ. 1944 ดังปรารถนา จากการอ้างชัยชนะทางอากาศ 301 ครั้ง ซึ่งในตอนที่ฮาร์ทมันได้รับบำเหน็จนี้  กางเขนอัศวินติดใบโอ๊กคาดดาบ
ประดับเพชร ถือเป็นเครื่องอิสริยาภรณ์ชั้นสูงสุดของเยอรมนีรองจากมหากางเขนเหล็ก
แหล่งข้อมูลอื่น

แม่แบบ:DNB portal
"Da gondeln, scheppern und gurken sie nun—Boom und Risiken in der westdeutschen Sportfliegerei". Der Spiegel (ภาษาเยอรมัน). Vol. 16. 1979. สืบค้นเมื่อ 18 June 2013.
| ด ค กผู้ได้รับกางเขนอัศวินติดใบโอ๊กคาดดาบประดับเพชรแห่งกางเขนเหล็ก |
| --- | --- | --- |
| 1941 | แวร์เนอร์ เมิลเดิร์ส |  |
| 1942 |  อาด็อล์ฟ กัลลันท์  Gordon Gollob  ฮันส์-โยอาคิม มาร์เซย์  แฮร์มัน กราฟ  |  |
| 1943 |  แอร์วีน ร็อมเมิล  Wolfgang Lüth  Walter Nowotny  อาเดลแบร์ท ชูลทซ์  อิโซโรกุ ยามาโมโตะ  |  |
| 1944 |  ฮันส์-อุลริช รูเดิล (เคลือบทอง)  Hyacinth Graf von Strachwitz  เฮอร์เบิร์ อ็อตโต กิลส์  ฮันส์-วาเล็นทีน ฮูเบอ  อัลแบร์ท เค็สเซิลริง  เฮลมูท เลนท์  เซ็พ ดีทริช  วัลเทอร์ โมเดิล  เอริช ฮาร์ทมัน  แฮร์มันน์ บัลก์  Hermann-Bernhard Ramcke  Heinz-Wolfgang Schnaufer  อัลเบรคชท์ แบรนดี้  |  |
| 1945 |  แฟร์ดีนันท์ เชอร์เนอร์  ฮัสโซ ฟ็อน มันท็อยเฟิล  Theodor Tolsdorff  Karl Mauss  เดรทริค ฟอน ซอคเค็น  |  |
ตามลำดับเวลา
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  เยอรมนี  อิสราเอล  สหรัฐ  ญี่ปุ่น  เช็กเกีย  กรีซ  เนเธอร์แลนด์  โปแลนด์ 
ประชาชน:  Deutsche Biographie 
อื่น ๆ:  RISM
ประเทศแอลเบเนีย

| สาธารณรัฐแอลเบเนีย Republika e Shqipërisë (แอลเบเนีย) |
| --- | --- |
   ธงชาติ     ตราแผ่นดิน  
คำขวัญ: "Ti Shqipëri, më jep nder,më jep emrin Shqipëtar" ("เจ้าแอลเบเนีย ให้เกียรติแก่ข้า เจ้าให้ชื่อแอลเบเนียแก่ข้า")
เพลงชาติ: ฮีมนี อี ฟลามูริท 

เมืองหลวง และเมืองใหญ่สุด: ติรานา 41°19′N 19°49′E﻿ / ﻿41.317°N 19.817°E﻿ / 41.317; 19.817
ภาษาราชการ: แอลเบเนีย
ภาษาชนกลุ่มน้อยที่ได้รับการยอมรับ: กรีก อาโรมาเนียน มาซิโดเนีย
ศาสนา  (2020): 59% อิสลาม 17% คริสต์ 9% ไม่มี 15% ไม่ระบุ
เดมะนิม: ชาวแอลเบเนีย
การปกครอง: รัฐเดี่ยว สาธารณรัฐระบบรัฐสภา

• ประธานาธิบดี : ไบรัม เบกาจ
• นายกรัฐมนตรี : เอดี รามา
• ประธานรัฐสภา : ลินดิตา นิกอลลา
 
สภานิติบัญญัติ: คูเวนดี
ประวัติก่อตั้ง

• ราชรัฐอาร์บานอน : ค.ศ. 1190
• ราชอาณาจักรแอลเบเนีย : กุมภาพันธ์ ค.ศ. 1272
• พรินซ์ดอมแห่งแอลเบเนีย : ค.ศ. 1368
• League of Lezhë : 2 มีนาคม ค.ศ. 1444
• ราชรัฐมีร์ดีตา : ค.ศ. 1515
• Pashalik of Scutari/Janina : ค.ศ. 1757/1787
• ประกาศเอกราชจากจักรวรรดิออตโตมัน : 28 พฤศจิกายน ค.ศ. 1912
• ราชรัฐแอลเบเนีย : 29 กรกฎาคม ค.ศ. 1913
• สาธารณรัฐที่ 1 : 31 มกราคม ค.ศ. 1925
• ราชอาณาจักรแอลเบเนีย : 1 กันยายน ค.ศ. 1928
• สาธารณรัฐที่ 2 : 11 มกราคม ค..ศ 1946
• สาธารณรัฐที่ 3 : 28 ธันวาคม ค.ศ. 1976
• สาธารณรัฐที่ 4 : 29 เมษายน ค.ศ. 1991
• รัฐธรรมนูญฉบับปัจจุบัน : 28 พฤศจิกายน ค.ศ. 1998
 
พื้นที่
• รวม: 28,748 ตารางกิโลเมตร (11,100 ตารางไมล์) (อันดับที่ 140)
• แหล่งน้ำ (%): 4.7
ประชากร
• มกราคม ค.ศ. 2020 ประมาณ:  2,845,955
• สำมะโนประชากร ค.ศ. 2011: 2,821,977
• ความหนาแน่น: 98 ต่อตารางกิโลเมตร (253.8 ต่อตารางไมล์) (อันดับที่ 63)
จีดีพี (อำนาจซื้อ) : ค.ศ. 2020 (ประมาณ)
• รวม: 42.594 พันล้านดอลลาร์สหรัฐ
• ต่อหัว: 14,866 ดอลลาร์สหรัฐ
จีดีพี (ราคาตลาด) : ค.ศ. 2020 (ประมาณ)
• รวม: 16.753 พันล้านดอลลาร์สหรัฐ
• ต่อหัว: 5,847 ดอลลาร์สหรัฐ
จีนี (ค.ศ. 2019):  34.3 ปานกลาง
เอชดีไอ (ค.ศ. 2019):  0.795 สูง · อันดับที่ 69
สกุลเงิน: เลค (ALL)
เขตเวลา: UTC+1 (CET)
• ฤดูร้อน (เวลาออมแสง): UTC+2 (CEST)
รูปแบบวันที่: วว.ดด.ปปปป
ขับรถด้าน: ขวามือ
รหัสโทรศัพท์: +355
โดเมนบนสุด: .al
แอลเบเนีย (อังกฤษ: Albania; แอลเบเนีย: Shqipëri หรือ Shqipëria, ออกเสียง [ʃcipəˈɾi(a)]) หรือชื่อทางการคือ สาธารณรัฐแอลเบเนีย (อังกฤษ: Republic of Albania; แอลเบเนีย: Republika e Shqipërisë) เป็นประเทศแถบเมดิเตอร์เรเนียนในยุโรปตะวันออกเฉียงใต้ พรมแดนทางเหนือติดต่อกับมอนเตเนโกร ตะวันออกเฉียงเหนือติดต่อกับคอซอวอ ทางตะวันออกติดต่อกับมาซิโดเนีย และทางใต้ติดต่อกับกรีซ ชายฝั่งตะวันตกจรดทะเลเอเดรียติก ชายฝั่งตะวันตกเฉียงใต้จรดทะเลไอโอเนียน ปกครองภายใต้ระบอบประชาธิปไตย
ภูมิศาสตร์

สภาพภูมิศาสตร์เป็นสิ่งกีดขวางตามธรรมชาติอย่างหนึ่งทำให้แอลเบเนียมีความแตกต่างทางภาษา ความแปลกแยกทางการเมืองกับประเทศอื่นๆในยุโรป เนื่องจากมีแนวภูเขาสูงเป็นปราการฝั่งตะวันออก ความสูงประมาณ 2,000 เมตร ซึ่งทอดยาวต่อเนื่องจากเทือกเขา Dinaric Alps วางตัวเป็นแนวตะวันตกเฉียงเหนือ ไปยังตะวันออกเฉียงใต้ สูงชันไปตามแนวที่ราบชายฝั่ง โดยทั่วไป หินส่วนใหญ่ เป็นหินปูน ส่วนในภาคกลางมีสินแร่เชิ้อเพลิงเป็นจำนวนมาก เช่น ทองแดง เหล็ก นิกเกิล และโครเมียม
ประวัติศาสตร์

บทความหลัก: ประวัติศาสตร์แอลเบเนีย
ประวัติศาสตร์ > ออตโตมันแอลเบเนีย

ในยุครุ่งเรืองของการก่อตั้งจักรวรรดิออตโตมันนั้น ทางออตโตมันได้จัดตั้งกองทหารรักษาการณ์ทั่วทั้งแอลเบเนียทางตอนใต้ช่วงปี พ.ศ. 1958 (ค.ศ. 1415) และสามารถเข้ายึดครองพื้นที่ส่วนใหญ่ของแอลเบเนียในช่วงปี พ.ศ. 1974 (ค.ศ. 1431) อย่างไรก็ดี ในปี พ.ศ. 1986 (ค.ศ. 1443) การปฏิวัติครั้งใหญ่ได้ประทุขึ้นภายใต้การนำของวีรบุรุษชาวแอลเบเนียนาม Skanderbeg ซึ่งดำเนินไปจนถึงปี พ.ศ. 2022 (ค.ศ. 1479) ซึ่งหลายครั้งก็สามารถเอาชนะกองทัพของจักรวรรดิออตโตมันที่นำโดยสุลต่าน Murad II และ เมห์เหม็ดที่ 2 Skanderbeg ได้สร้างความเป็นปึกแผ่นเบื้องต้นกับเจ้านายต่าง ๆ ในแอลเบเนีย ซึ่งในภายหลังได้สถาปนาเป็นศูนย์กลางอำนาจเหนือแผ่นดินที่ยังมิได้ถูกยึดครองของแอลเบเนีย กลายเป็นลอร์ดผู้ปกครองแอลเบเนีย เขาได้พยายามอย่างหนักแต่ก็ล้มเหลวในการสร้างพันธมิตรยุโรปในการต่อต้านออตโตมัน เขาถูกขัดขวางในทุกความพยายามโดยชาวเติร์กที่ต้องการกลับมาควบคุมแอลเบเนีย ซึ่งถูกมองว่าเป็นเหมือนเส้นทางหลักในการเข้ายึดอิตาลีและยุโรปตะวันตก การต่อสู้กับมหาอำนาจที่เหนือกว่าในยุคนั้นของเขาได้ความเคารพจากชาติอื่น  ๆ ในยุโรป และเนเปืล, รัฐพระสันตะปาปา, เวนิส และรากูซาก็ได้ให้ความช่วยเหลือแก่เขาทางการเงินและการทหารด้วย
ประวัติศาสตร์ > คอมมิวนิสต์

บทความหลัก: รัฐบาลประชาธิปไตยแอลเบเนีย และ สาธารณรัฐประชาชนแอลเบเนีย
เมื่อสิ้นสุดสงครามโลกครั้งที่ 2 พรรคคอมมิวนิสต์แอลเบเนียเข้าครองอำนาจปกครองประเทศแบบคอมมิวนิสต์ จนมีการปฏิรูปการเมืองใหม่ ภายหลังการล่มสลายของสหภาพโซเวียตเมื่อ พ.ศ. 2534 และ ปรับระบบของประเทศเป็นระบบเศรษฐกิจทุนนิยมเสรี
การเมืองการปกครอง > บริหาร

ประธานาธิบดีเป็นประมุขของประเทศมาจากการเลือกตั้งโดยสภาประชาชน มีวาระการดำรงตำแหน่ง 5 ปี ปัจจุบัน คือ นาย Alfred Moisiu นายกรัฐมนตรีเป็นหัวหน้ารัฐบาล ประธานาธิบดีเป็นผู้เสนอชื่อ โดยได้รับความเห็นชอบจากสภาประชาชน ดำรงตำแหน่ง 4 ปี ปัจจุบัน คือ นาย Sali Berisha
การเมืองการปกครอง > นิติบัญญัติ

ประชาธิปไตยแบบรัฐสภา โดยเป็นระบบสภาเดียว คือ สภาประชาชน (People’s Assembly) มีสมาชิก 140 คน โดย 100 คน มาจากการเลือกตั้งโดยตรง อีก 40 คนมาจากระบบบัญชีรายชื่อ
การแบ่งเขตการปกครอง

ประเทศแอลเบเนียแบ่งเขตการปกครองออกเป็น 12 เขตบริหาร (administrative zones - qark or prefekturë) แต่ละเขตบริหารแบ่งย่อยลงไปอีกเป็น เขต (districts - rreth) รวมทั้งหมด 36 เขต
|  | มณฑล | เมืองหลวง | เขต | เทศบาล | เมือง | หมู่บ้าน |
| --- | --- | --- | --- | --- | --- | --- |
| 1 | มณฑลเบรัต | เบรัต | เขตเบรัต เขตคูโชฟ เขตสคราปาร์ | 10 2 8 | 2 1 2 | 122 18 105 |
| 2 | มณฑลดีเบอร์ | เพชโคป | เขตบุงกีช์ เขตดีเบอร์ เขตมัท | 7 14 10 | 1 1 2 | 63 141 76 |
| 3 | มณฑลดูร์เรส | ดูร์เรส | เขตดูร์เรส เขตครุยจ์ | 6 4 | 4 2 | 62 44 |
| 4 | มณฑลเอลบาซาน | เอลบาซาน | เขตเอลบาซาน เขตกรามช์ เขตลิบราซชด์ เขตเพกิน | 20 9 9 5 | 3 1 2 1 | 177 95 75 49 |
| 5 | มณฑลฟิเยร์ | ฟิเยร์ | เขตฟิเยร์ เขตลีอูชชีเนอ เขตมัลลาคาสเทอร์ | 14 14 8 | 3 2 1 | 117 121 40 |
| 6 | มณฑลจิโรคาสเทอร์ | จิโรคาสเทอร์ | เขตจิโรคาสเทอร์ เขตเปอร์เมต เขตเทแพนเล | 11 7 8 | 2 2 2 | 96 98 77 |
| 7 | มณฑลโคร์ช | โคร์ช | เขตเดโวล เขตโคโลนจ์ เขตโคร์ช เขตโพกราเดค | 4 6 14 7 | 1 2 2 1 | 44 76 153 72 |
| 8 | มณฑลคูเคิช | คูเคิช | เขตฮาส์ เขตคูเคิช เขตโทโพรจ | 3 14 7 | 1 1 1 | 30 89 68 |
| 9 | มณฑลเลซ์ | เลซ์ | เขตคูร์บิน เขตเลซ์ เขตมิดิร์ | 2 9 5 | 2 1 2 | 26 62 80 |
| 10 | มณฑลชโคดรา | ชโคดรา | เขตมาเลอซี อี มาด์เฮ เขตพูคา เขตชโคดรา | 5 8 15 | 1 2 2 | 56 75 141 |
| 11 | มณฑลติรานา | ติรานา | เขตคาเฟจา เขตติรานา | 8 16 | 2 3 | 66 167 |
| 12 | มณฑลวโลรา | วโลรา | เขตเดลฟินา เขตซารานดา เขตวโลรา | 3 7 9 | 1 2 4 | 38 62 99 |
ประชากรศาสตร์ > เชื้อชาติ

เป็นชาวแอลเบเนีย ร้อยละ 95 ชาวกรีก ร้อยละ 3 และอื่น ๆ อีก ร้อยละ 2
วัฒนธรรม

เป็นวัฒนธรรมมุสลิมบอลข่านเพราะในอดีตเป็นเมืองขึ้นของจักรวรรดิออตโตมันเติร์ก ทำให้มีประชากรเป็นชาวมุสลิมเป็นส่วนมากร้อยละ 70 ที่เหลือเป็นชาวคริสต์ร้อยละ 30
อ่านเพิ่ม

History of the Party of Labor of Albania. Tirana: Institute of Marxist–Leninist Studies, 1971. 691 p.
Abrahams, Fred (2015). Modern Albania: From Dictatorship to Democracy in Europe. NYU Press. p. 384. ISBN 978-0-8147-0511-7.
แหล่งข้อมูลอื่น

Wikimedia Atlas of Albania
albania.al – (ในภาษาอังกฤษ)
president.al – (ในภาษาแอลเบเนีย)
kryeministria.al – (ในภาษาแอลเบเนีย)
parlament.al เก็บถาวร 2021-12-05 ที่ เวย์แบ็กแมชชีน – (ในภาษาแอลเบเนีย)
Albania at The World Factbook by Central Intelligence Agency (CIA)
41°N 20°E﻿ / ﻿41°N 20°E﻿ / 41; 20
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส 2  BnF data 2  เยอรมนี  อิสราเอล  สหรัฐ  สวีเดน  ญี่ปุ่น  เช็กเกีย  โปแลนด์ 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
ศิลปิน:  KulturNav 
ประชาชน:  รัฐสภาสหราชอาณาจักร 
อื่น ๆ:  สารานุกรมของยูเครนสมัยใหม่  พจนานุกรมประวัติศาสตร์ของสวิสเซอร์แลนด์  NARA  IdRef  İslâm Ansiklopedisi